Den bil der onsdag eftermiddag kørte ind i et hus på Præstbrovej i Agersted, er nu fjernet fra huset. Det skriver P4 Nordjylland. Bilen kørte ind i karnappen på ejendommen og karnappen væltede ned over bilens front. Derfor var der tvivl om bilen havde destabiliseret huset så meget, at det ville falde sammen. Men nu har firmaet Totalservice understøttet de bærende dele i huset så bilen nu er fjernet. Føreren af bilen, en mand, var på vej for at køre sin søn til fodbold, da han af endnu ukendte årsager kørte af vejen og ind i karnappen. Manden er ikke kommet til skade. En taksator skal nu besigtige skaderne.

Opsummering:
Det krævede lidt arbejde at få sikret huset så meget, at bilen sikkert kunne fjernes.